Diari Oficial de la Generalitat Valenciana


Sumari del DOGV 9209, del 05-11-2021 (2021/11718)

RESOLUCIÓ de 22 d'octubre de 2021, del director general de LABORA Servei Valencià d'Ocupació i Formació, per la qual s'accepta la cessió gratuïta de la propietat d'un local per part de l'Ajuntament d'Altea en favor de LABORA Servei Valencià d'Ocupació i Formació situat a Altea, carrer Zubeldia sense número.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11712


Data del document
:   22-10-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 22 d'octubre de 2021, del director general de LABORA Servei Valencià d'Ocupació i Formació, per la qual s'accepta la cessió gratuïta de la propietat d'un local per part de l'Ajuntament d'Altea en favor de LABORA Servei Valencià d'Ocupació i Formació situat a Altea, carrer Zubeldia sense número. [2021/11561]  
  
En data 12 de març de 2021 s'emet per part de la Subdirecció General d'Orientació i Intermediació Laboral, un informe justificatiu de la necessitat de disposar d'un nou local per a la implantació d'un programa pilot consistent en l'obertura d'un Espai Labora d'Orientació a Altea, i s'incorporen en aquest escrit les característiques exigides a l'immoble per a la implantació correcta del servei.  
El ple de l'ajuntament va adoptar en data 13 de juliol de 2021 un acord definitiu de cessió gratuïta en favor de LABORA Servei Valencià d'Ocupació i Formació del local que es descriu a continuació per a la implantació d'un Programa Pilot d'Orientació i Inserció Laboral d'àmbit intercomarcal.  
«Urbana. Local seixanta-tres-bis general. Local comercial situat en planta baixa de l'edifici Estació, situat en el Polígon de Nova Urbanització Garganes, a Altea, carrer Zubeldia sense número, amb entrada directa pel carrer Zubeldia que té una superfície de cent setanta-un metres quadrats. Confronta amb: dreta entrant, local d'on se segrega i local segregat; esquerra, portal d'entrada, replà i buit d'escala segona i local comercial seixanta-dos; front, carrer Zubeldia, portal, buit d'escala tercera, fina d'on es va segregar i local segregat; fons, local d'on es va segregar i carrer Ferrocarril. Té una quota d'un enter, dues-centes cinc mil·lèsimes per cent.»  
L'immoble es troba inscrit en el Registre de la propietat d'Altea, en el tom 1370, llibre 468, foli 198, Finca Registral 15316, sent el seu titular l'Ajuntament d'Altea quant a la totalitat del ple domini, i constant, quant a càrregues i gravàmens, que es troba afectada per l'autoliquidació de l'impost de Transmissions Patrimonials i Actes Jurídics Documentats, tot això segons certificacions emeses pel registrador de la Propietat d'Altea en dates 6 i 19 d'abril de 2021, respectivament.  
  
L'Ajuntament ha complit quant a la tramitació amb el que s'estableix en els articles 109 i 110 del Reial decret 1372/1986, de 13 de juny, pel qual s'aprova el Reglament de béns de les entitats locals.  
  
Consta en l'expedient informe emés pel Servei d'arquitectura i infraestructures de LABORA del qual es desprén la viabilitat del local oferit per a la implantació del programa previst per la Subdirecció General d'Orientació i Intermediació Laboral.  
En data 14 de setembre de 2021 va ser emés un informe favorable de la Direcció General de Patrimoni.  
En data 19 d'octubre es va informar per part de l'Advocacia de la Generalitat.  
La Llei 3/2000, de 17 d'abril, per la qual es crea LABORA Servei Valencià i Formació segons redacció donada per la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, estableix en l'article 10 que el patrimoni d'aquest està integrat pels béns i drets que hi siguen adscrits o cedits per la Generalitat Valenciana o qualsevol administració pública, així com els que per qualsevol títol formen part del seu patrimoni.  
  
L'article 95.1 de la Llei 14/2003, de patrimoni, estableix que els organismes públics vinculats a la Generalitat Valenciana poden adquirir béns i drets a títol onerós o gratuït, i que correspon a l'òrgan rector de l'organisme aquesta competència.  
L'article 27.2 de la mencionada llei estableix que l'adquisició de béns i drets en virtut de transferència o cessió administrativa comporta l'afectació del bé i dret a l'ús general o al servei públic de què es tracte.  
  
D'acord amb l'article 41.I A) lletra a, del Reial decret legislatiu 1/1993, de 24 de setembre, pel qual s'aprova el text refós de la Llei de l'impost sobre transmissions patrimonials i actes jurídics documentats estaran exempts d'aquest impost, l'Estat i les administracions públiques territorials i institucionals i els seus establiments de beneficència, cultura, Seguretat Social, docents o de fins científics.  
  
El Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, atribueix en l'article 14.1, lletra k al director general -òrgan rector- la competència per a «aprovar les adquisicions, arrendaments i acceptació de cessions de béns immobles, sempre que el seu ús es destine exclusivament als fins establits en la Llei de creació de SERVEF, i s'informe favorablement per la conselleria competent en matèria de patrimoni de la Generalitat». Queda acreditat en l'expedient la vinculació de les actuacions a desenvolupar en el bé immoble cedit amb els fins establits en la llei de creació del SERVEF (actualment LABORA), entre els quals es troba l'impuls i execució de la política de la Generalitat Valenciana en matèria d'intermediació en el mercat de treball i d'orientació laboral.  
  
Vistos els preceptes legals esmentats i altra normativa aplicable, resolc:  
  
Primer  
Acceptar la cessió gratuïta de la propietat realitzada per l'Ajuntament d'Altea i acordada mitjançant l'Acord plenari de data 13 de juliol de 2021, del següent bé immoble que es destinara a l'execució dels fins que LABORA té encomanats:  
«Urbana. Local seixanta-tres-bis general. Local comercial situat en planta baixa de l'edifici Estació, situat en el polígon de Nova Urbanització Garganes, a Altea, carrer Zubeldia sense número, amb entrada directa pel carrer Zubeldia que té una superfície de cent setanta-un metres quadrats. Confronta amb: dreta entrant, local d'on se segrega i local segregat; esquerra, portal d'entrada, replà i buit d'escala segona i local comercial seixanta-dos; front, carrer Zubeldia, portal, buit d'escala tercera, fina d'on es va segregar i local segregat; fons, local d'on es va segregar i carrer Ferrocarril. Té una quota d'un enter, dues-centes cinc mil·lèsimes per cent.»  
Inscrit en el Registre de la propietat d'Altea, en el tom 1370, llibre 468, foli 198, Finca Registral 15438, i n'és el titular l'Ajuntament d'Altea quant a la totalitat del ple domini i constant, quant a càrregues i gravàmens, que es troba afectada per l'autoliquidació de l'impost de Transmissions Patrimonials i Actes Jurídics Documentats, tot això segons certificacions emeses pel Registrador de la Propietat d'Altea en dates 6 i 19 d'abril de 2021, respectivament.  
  
  
Segon  
Mitjançant certificació administrativa, procedir a la seua inscripció en el Registre de la Propietat corresponent.  
  
Tercer  
La propietat del local haurà de donar-se d'alta en l'Inventari General de Béns i Drets de LABORA Servei Valencià d'Ocupació i Formació, que s'incorporarà com a annex a l'Inventari General de Béns i Drets de la Generalitat Valenciana, en concepte de bé de domini públic afecte al servei públic d'ocupació pròpia de l'organisme, al qual correspondran les competències demanials, inclosa la seua administració, gestió i conservació i qualsevol altra prerrogativa prevista en la legislació sobre patrimoni.  
  
Quart  
Publicar la present resolució el Diari Oficial de la Generalitat Valenciana, així com a la seua notificació a l'Ajuntament d'Altea.  
  
La present resolució exhaureix la via administrativa i contra aquesta podrà formular-se un recurs potestatiu de reposició, davant de la Direcció General de LABORA Servei Valencià d'Ocupació i Formació en el termini d'un mes, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, davant els jutjats contenciosos administratius de la ciutat de València, en el termini de dos mesos, comptats des de l'endemà de la notificació, d'acord amb el que es disposa en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que el recurrent utilitze qualsevol altra via que considere oportuna. Així mateix, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte en el termini de dos mesos, comptats des que l'Administració requeridora l'haguera conegut, o pogut conéixer de conformitat amb el que es disposa en l'article 44 de la mencionada Llei 29/1998.  
  
València, 27 d'octubre de 2021.- El director general de LABORA Servei Valencià d'Ocupació i Formació: Enric Nomdedéu i Biosca.